**ΕΚΘΕΣΗ**

**ΔΙΠΛΩΜΑΤΙΚΩΝ**

**ΕΡΓΑΣΙΩΝ**

**ΜΑΡΤΙΟΥ**

**2015**

Το Τμήμα Αρχιτεκτόνων οργανώνει έκθεση Διπλωματικών Εργασιών στον Εκθεσιακό Χώρο της Πολυτεχνικής Σχολής. Η έκθεση θα διαρκέσει από την Παρασκευή 6 Μαρτίου μέχρι την Πέμπτη 19 Μαρτίου 2015.

Οι Διπλωματικές Εργασίες, ως επίλογος μιας επίπονης και εντατικής έρευνας πολλών μηνών, συνιστούν την κορύφωση της εκπαιδευτικής διαδικασίας στο Τμήμα Αρχιτεκτόνων. Οι Διπλωματικές Εργασίες αποδίδουν μια «αρχιτεκτονική ταυτότητα» σε κάθε φοιτητή και φοιτήτρια αποτυπώνοντας άμεσα ή έμμεσα τις αναζητήσεις, τις επιλογές και τις σχεδιαστικές εμμονές που πραγματοποιήθηκαν κατά τη διάρκεια των Αρχιτεκτονικών τους Σπουδών στα έτη που προηγήθηκαν.

Η συγκέντρωση και η παρουσίαση των Διπλωματικών Εργασιών είναι σημαντική γιατί αναδεικνύει το πανόραμα της έρευνας που συντελείται στο Τμήμα Αρχιτεκτόνων από τους τελειόφοιτους φοιτητές, αποτελεί σημαντική εκπαιδευτική διαδικασία για τους νεώτερους, εμπλουτίζει το αρχειακό ερευνητικό υλικό του Τμήματος προβάλλοντάς το ταυτόχρονα στη υπόλοιπη Πολυτεχνική Σχολή αλλά και στην πόλη της Θεσσαλονίκης. Η παρουσίαση των Διπλωματικών Εργασιών θα αποτελέσει ένα σημαντικό ανοιχτό γεγονός για το τμήμα Αρχιτεκτόνων.

[εγκαίνια] \_ Παρασκευή 6 Μαρτίου 2015 / ώρα 14:00

Εγκαίνια της Έκθεσης. Ανοιχτή πρόσκληση σε συγγενείς και φίλους.

[διάρκεια Έκθεσης] \_ Παρασκευή 6 Μαρτίου 2015 – Πέμπτη 19 Μαρτίου 2015

Ώρες Λειτουργίας της έκθεσης 11:00-15:00.

[συντονισμός της έκθεσης] \_ Σπύρος Παπαδημητρίου